কবি আবুবকর সিদ্দিকের কবিতার অন্তর্জগৎ ও তার গতিপ্রকৃতি বিস্তৃত অবস্থান নিয়ে দেদীপ্যমান, এত অল্প পরিসরে তা ব্যাখ্যা করা সমীচীন নয়; আরো মনোযোগ, আরো বিশ্লেষণ দাবি করে। আমিও অপেক্ষায় থাকলাম ভবিষ্যৎ কোনো এক প্রকৃত সমালোচকের জন্য, তিনি তাঁর মেধা দিয়ে এই কবিকে প্রকৃত মূল্যায়নে আবিষ্কার করবেন। আমার একজন শিক্ষক বলে নয়, প্রথমত তাকে কবি হিসেবে কাছে পাই, এতকাল পরেও তাকে কবি হিসেবেই শ্রদ্ধা জানানোর জন্য খানিকটা স্বরূপ খুঁজে পেলাম।